Afrikaans: Ulrich Huber (1636-1694) se bydrae tot die publiekreg het 'n aanvang met sy lesings oor die algemene beginsels van die konstitusionele reg te Franeker geneem. Die vrug van sy werk het in sy De Jure Civitatis neerslag gevind. Die tydperk waarin Huber hierdie werk geproduseer het, is in die algemeen deur die opkoms van die rasionalisme en die verligting in die regsgeleerdheid van Nederland gekenmerk. Meer spesifiek toon Huber se werk die invloed van die oorgang vanaf verligte absolutisme na demokratiese regering, gebaseer op die wil van die onderdane. Huber se siening van populêre soewereiniteit het in sy standpunte oor beperkte regering en verset teen tirannie neerslag gevind. 'n Studie van die Latynse teks van Huber se pionierswerk in Latyn, bring waardevolle perspektiewe oor hierdie tendense in die oorgang van die Nederlandse jurisprudensie vanaf die skolastiek na die verligtingsdenke aan die lig.